

Miljøafdelingen  
2017

Holm's Lastvognsophug  
Damsgårdsvej 2  
4200 Slagelse

Miljøgodkendelse

Indholdsfortegnelse

[Resumé 5](#_Toc21609687)

[Afgørelse og godkendelsesvilkår 5](#_Toc21609688)

[Generelle forhold 5](#_Toc21609689)

[Indretning og drift 6](#_Toc21609690)

[Luftforurening 7](#_Toc21609691)

[Affald 7](#_Toc21609692)

[Beskyttelse af jord, grundvand og overfladevand 8](#_Toc21609693)

[Egenkontrol 9](#_Toc21609694)

[Spildevand 10](#_Toc21609695)

[Støj 12](#_Toc21609696)

[Ændringer og udvidelser 13](#_Toc21609697)

[Offentliggørelse og klagevejledning 13](#_Toc21609698)

[Offentliggørelse 14](#_Toc21609699)

[Klagevejledning 14](#_Toc21609700)

[Betingelser mens en klage behandles 14](#_Toc21609701)

[Søgsmål 14](#_Toc21609702)

[Miljøteknisk redegørelse og vurdering 15](#_Toc21609703)

[Indledning 15](#_Toc21609704)

[Beliggenhed og planforhold 15](#_Toc21609705)

[Luftforurening 15](#_Toc21609706)

[Affald 16](#_Toc21609707)

[Beskyttelse af jord, grundvand og overfladevand 16](#_Toc21609708)

[Spildevand 17](#_Toc21609709)

[Støj 17](#_Toc21609710)

[Driftsforstyrrelser og uheld 18](#_Toc21609711)

[Ophør 18](#_Toc21609712)

[Ikke anvendte standardvilkår 18](#_Toc21609713)

[Samlet vurdering 19](#_Toc21609714)

[Referencer 19](#_Toc21609715)

[Bilag 1. 20](#_Toc21609716)



**STAMOPLYSNINGER**

K209

330-2019-46216

**Virksomhedens navn**

**Produktionsadresse**

**Matrikelnummer**

**Virksomhedens art**

**Ejer af ejendommen**

**Hovedaktivitet**

**CVR-nummer**

**Godkendelsestype**

**Godkendelsesdato**

**Kontaktperson**

**Journalnummer i Slagelse Kommune, Teknik og Miljø**

## Resumé

Holm’s Lastvognsophug startede som familiefirma i 1983, med 2 mekanikere og en enkel kontormedarbejder. Firmaet fokuserer på demontering og salg af reservedele fra nyere lastbiler til danske kunder, samt videresalg af hele lastbiler og reservedele til eksport. Den nuværende miljøgodkendelse er gældende fra 1991.

Holm’s Lastvognsophug søger om en revurdering af godkendelsen fra 1991, i henhold til § 33 i Miljøbeskyttelsesloven, til at fungere som autoophug.

## Afgørelse og godkendelsesvilkår

Slagelse Kommune meddeler hermed miljøgodkendelse af Holm’s Lastvognsophug i henhold til § 33 i Miljøbeskyttelsesloven, med senere ændringer.

Miljøgodkendelsen meddeles på nedenstående vilkår. Vilkår mærket med (S) er standardvilkår for K209 fastsat i standardvilkårsbekendtgørelsen. Vilkår vedrørende spildevand er mærket med (D), og individuelle vilkår er mærket med (I).

## Generelle forhold

1. Miljøgodkendelsen bortfalder såfremt den ikke er taget i brug inden for 2 år fra godkendelsesdatoen (I).
2. Ved driftsophør skal virksomheden forinden orientere tilsynsmyndigheden herom og træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand (S).
3. Hvor der i vilkårene anvendes betegnelsen »befæstet areal«, menes en fast belægning, der giver mulighed for opsamling af spild og kontrolleret afledning af nedbør.   
   Hvor der i vilkårene anvendes betegnelsen »tæt belægning«, menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet (S).
4. Et eksemplar af denne godkendelse skal til enhver tid være tilgængelig på virksomheden. Driftspersonalet skal være orienteret om godkendelsens indhold (I).
5. Der må maksimalt behandles 50 lastbiler om året, udover salg af hele biler (I).

## Indretning og drift

1. Virksomhedens driftstid skal ligge mandag - torsdag fra kl. 07:00-17:00, samt fredage kl. 07:00-15:00 (I).
2. Ikke-miljøbehandlede køretøjer skal straks efter ankomsten til virksomheden kontrolleres for eventuelle lækager. Såfremt der konstateres eller er mistanke om lækager, skal køretøjet straks, og senest inden arbejdsdagens ophør, tømmes for de væsker, der lækker (S).
3. Virksomheden skal udarbejde en driftsinstruks, der beskriver, hvordan personalet skal foretage fornøden modtagekontrol, og hvordan de skal forholde sig i tilfælde af driftsforstyrrelser og uheld. Driftsinstruksen skal altid være tilgængelig for og kendt af personalet. (S)
4. Skadede køretøjer skal opbevares på et areal med tæt belægning med kontrolleret afledning af regnvand.   
   Ved »skadede køretøjer« forstås køretøjer, der på grund af en retssag eller en forsikringssag endnu ikke er frigivet til affaldshåndtering af ejeren (S).
5. Transport af ikke-miljøbehandlede køretøjer, hvor eventuelle lækager endnu ikke er håndteret, og transport af andet farligt affald, skal ske på befæstede arealer (S).
6. Udendørs oplag af miljøbehandlede køretøjer må kun ske:

* På befæstet areal med fald mod afløb, eller (S)
* På ubefæstet eller befæstet areal uden opsamling af overfladevand, såfremt det sikres, at motorer, gearkasser, bagtøj og andre tilbageværende dele, som fortsat kan give anledning til udvaskning af olie mv., er afskærmet mod nedbør (S).
* Ved »miljøbehandlede køretøjer« forstås udtjente køretøjer, der har fået udtaget de stoffer, materialer og komponenter, som er omfattet af bilag 1 til bekendtgørelse om håndtering af affald i form af motordrevne køretøjer og affaldsfrakturer herfra (bilskrotbekendtgørelsen) (S).

1. Miljøbehandling af køretøjer skal ske på et areal med tæt belægning med afløb til olieudskiller. [Da der er tale om lastbiler, er der ikke stillet krav om tag over pladsen] (S).
2. Demontering af olieforurenede dele som motorer, gearkasser og bagtøj skal ske på et areal med tæt belægning med afløb til olieudskiller. Miljøbehandling af køretøjer skal ske på et areal med tæt belægning med afløb til olieudskiller. [Da der er tale om lastbiler, er der ikke stillet krav om tag over pladsen] (S).
3. Vaskeplads for motorer og andre løsdele skal være indrettet på et areal med tæt belægning med opkant og afskærmning, således at vaskevand, aerosoler mv., ikke spredes uden for vaskepladsen. Miljøbehandling af køretøjer skal ske på et areal med tæt belægning med afløb til olieudskiller. [Da der er tale om lastbiler, er der ikke stillet krav om tag over pladsen] (S).
4. Der må maksimalt oplagres 30 ikke-miljøbehandlede køretøjer, og 30 miljøbehandlede køretøjer på virksomheden (I).
5. Bilerne på pladsen skal mærkes så det tydeligt fremgår, om de er miljøbehandlede, ikke-miljøbehandlede, eller om de henstår på arealet og ikke afventer miljøbehandling (S).

### Luftforurening

1. Afkast fra rumudsug, udsug af svejserøg, udsug af udstødningsgas og udsug af rensemiddeldampe skal være opadrettede og føres mindst 1 meter over tagryg på det tag, hvor afkastet er placeret (S).
2. Maskinel skæring og andre støvfrembringende aktiviteter må kun foregå indendørs og med etableret udsugning. Afkast fra støvfrembringende aktiviteter skal være opadrettede og føres mindst 1 meter over tagryg på det tag hvor afkastet er placeret. Koncentrationen af totalt støv i den afkastede luft må ikke overstige 20 mg/normal m3. ved nyetablering eller installation af filtre, eller renovering der kan sammenlignes med nyetablering, skal de overholde en emissionsgrænse på 10 mg/normal m3 (S)

### Affald

1. Flydende og fast farligt affald, hvor der ikke er fastsat krav til opbevaring i bilskrotbekendtgørelsen, skal opbevares i egnede beholdere. Beholdere med farligt affald skal mærkes, så det tydeligt fremgår, hvad beholderen indeholder (S).
2. Akkumulatorer skal opbevares i beholdere eller containere, der enten er placeret indendørs eller under halvtag, eller som er lukket med låg. Beholdere og containere skal være tætte og modstandsdygtige over for de væsker, der er anvendt i akkumulatorerne (S).
3. Spild af olie og kemikalier (herunder grus, savsmuld eller lignende anvendt til opsugning), skal opsamles straks og opbevares og bortskaffes som farligt affald. Der skal til enhver tid forefindes opsugningsmateriale på virksomheden (S).
4. Det forventede maksimale oplag af nedenstående affaldsarter er blevet oplyst af virksomheden, og står noteret i tabel 1.

*Tabel 1*

|  |  |
| --- | --- |
| **Affaldsart** | **Forventet max. oplag** |
| Blyakkumulatorer | 1500 kg |
| Bremsevæske og koblingsvæske | 5 L |
| Dieselolie | 1200 L |
| Dæk | 200 stk. |
| Elektronisk udstyr (audio- og videoudstyr, navigationsudstyr og mobiltelefoner) | 50 stk. |
| Frostsikringsvæske (kølervæske) | 800 L |
| Glasruder | 0 |
| Kviksølvkontakter | 0 |
| Kølemidler i airconditionanlæg samt køle- og fryseanlæg (CFC, HCFC og HFC) | 0 |
| Kølemidler i airconditionanlæg samt køle- og fryseanlæg (andre halogenerede opløsningsmidler og opløsningsmiddelblandinger) | 0 |
| Motorbenzin | 0 |
| Ni-Cd akkumulatorer (herunder apparater med akkumulatorer) | 0 |
| Olie (hydraulikolie) | 200 L |
| Olie (motor-, gear- og smøreolie) | 1200 L |
| Oliefiltre | 200 kg |
| Plastkofangere og spoilere | 0 |
| Sprinklervæske | 50 L |

### Beskyttelse af jord, grundvand og overfladevand

1. Brændstof, olie og kemikalier samt farligt affald skal opbevares i tætte, lukkede beholdere, der er placeret under overdækning i form af tag, presenning eller lignende og beskyttet mod vejrlig. Oplagspladsen skal have en tæt belægning og være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares (S).
2. Olieforurenende dele som bilmotorer, gearkasser og bagtøj skal opbevares i beholdere/containere, som kan tilbageholde olie og lignende spild fra disse dele, eller på et afgrænset areal med en tæt belægning uden mulighed for afløb til jord, grundvand, overfladevand eller kloak, og indrettet således, at spild kan opsamles. De opbevarede dele skal være beskyttet mod vejrlig ved hjælp af tag, låg eller presenning (S).
3. Overjordiske tanke til fyringsolie og motorbrændstof skal sikres mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet. Alternativt skal eventuelt spild opsamles i en tæt spildbakke eller grube. Udendørs spildbakker eller gruber skal tømmes, således at regnvand i bunden maksimalt udgør 10 % af spildbakkens eller grubens volumen (S).
4. Tætte belægninger og befæstede arealer skal være i god vedligeholdelsesstand. Utætheder skal udbedres så hurtigt som muligt, efter at de er konstateret (S).

### Egenkontrol

1. Virksomheden skal mindst én gang i kvartalet visuelt kontrollere alle tætte belægninger, mens øvrige befæstede arealer skal kontrolleres visuelt mindst én gang årligt. Tilsynsmyndigheden kan kræve, at virksomheden lader en uvildig sagkyndig foretage et eftersyn af de tætte belægninger og befæstede arealer med henblik på dokumentation af vilkår 26, dog højst en gang hvert tredje år. Inden eftersynet iværksættes, skal planen herfor godkendes af tilsynsmyndigheden. Rapport over resultatet af eftersynet skal indsendes til tilsynsmyndigheden senest en måned efter eftersynet, utætheder skal udbedres, så hurtigt som muligt efter at de er konstateret (S).

*Driftsjournal*

1. Det i medfør af bilskrotbekendtgørelsen krævede register over modtagne køretøjer og produceret affald mv, skal suppleres med følgende oplysninger:

* Dato for modtagelse af ikke-miljøbehandlede køretøjer, der er frigivet til affaldsbehandling, og for miljøbehandling af disse køretøjer.
* Dato for og resultat af eget eftersyn af tætte belægninger og befæstede arealer.
* Ved udgangen af hvert kvartal registreres antallet af oplagrede ikke-miljøbehandlede køretøjer samt mængden af hver af de oplagrede affaldsfraktioner.
* Ved udgangen af hvert kalenderår registreres antallet af oplagrede miljøbehandlede køretøjer.

Dokumentationen skal opbevares på virksomheden i mindst 5 år og skal fremvises, såfremt tilsynsmyndigheden anmoder om det (S).

1. Drift og tømning af olieudskiller og sandfang skal ske i overensstemmelse med følgende:

* Sandfang skal senest tømmes, når 50 % af slamvolumen er fyldt op. (I)
* Olieudskiller skal senest tømmes, når olieprodukter udgør 70 % af opsamlingskapaciteten for den pågældende udskiller. (I)
* Olieudskiller og sandfang skal minimum bundtømmes én gang årligt af godkendt transportør, for eksempel den kommunale tømningsordning. Dokumentation for tømning opbevares i mindst 5 år, og skal på forlangende forevises tilsynsmyndigheden. (I)
* Minimum en gang årligt skal foretages inspektion af olieudskiller for synlige fejl og mangler. Inspektionen foretages i tømt olieudskiller i forbindelse med tømning. Resultatet føres til driftsjournal. (I)
* Udskiller og sandfang samt tilhørende ledningsnet skal tæthedsprøves.

1. Virksomheden skal på tilsynsmyndighedens forlangende, dog højest 1 gang årligt, dokumentere, at støjgrænser i vilkår 38 er overholdt. Rapport med dokumentation af målinger/beregninger for støjemissioner indsendes til Slagelse Kommune senest 2 måneder efter, at disse er foretaget. (I)

### Spildevand

Vilkår nr. 31 - 37 er fastsat i medfør af § 28 i miljøbeskyttelsesloven.

1. Sanitært spildevand skal ledes til offentlige spildevandskloak (D).
2. Overfladevand fra befæstede arealer skal afledes til spildevandsledning (D).
3. Overfladevand (processpildevand) fra arealer med tæt belægning skal ledes via sandfang og olieudskiller til offentlig spildevandsledning (D).
4. Det nedsivede vand fra ikke befæstet areal ledes via dræn og gennem olieudskiller til SK forsynings regnvandsledning (D).

*Tabel 2*

| Kontrolparameter | Grænseværdi | Anvendelig analyse-  Metode/StandardB. |
| --- | --- | --- |
| pH | 6,5-9 | DS 287 |
| Suspenderet stof | 500 mg/l | DS EN 872 |
| Arsen\* | 0,013 mg/l | DS 2211 |
| Bly\* | 0,1 mg/l | DS 2211 |
| Cadmium\* | 0,003 mg/l | DS 2211 |
| Chrom\* | 0,3 mg/l | DS 2211 |
| Kobber\* | 0,1 mg/l | DS 263 |
| Kviksølv\* | 0,003 mg/l | Hydridgenerering/atomabsorption med cold vapour, evt. atomabsorption med grafitovn |
| Nikkel\* | 0,25 mg/l | DS 2211 |
| Zink\* | 3 mg/l | DS 263 |
|  |  |  |
| Mineralsk olieA) | 20 mg/l | Reflab metode 5:2005 eller ISO 9377-2 |
| Nitrifikationshæmning  - ved 200 ml/l | < 20 % vejledende krav ved test fortynding. | Minntox med angivelse af parametre  Modificeret til iltindhold over 6 mg/ml. |

\* Måles på opløst indhold

(A) Henviser til vurderingen af organiske stoffers miljøfarlighed i MST Vejledning nr. 2, 2006 om tilslutning af industrispildevand til offentlige spildevandsanlæg.

(B) Henviser til Bekendtgørelse 974 af 27-06-2018 om kvalitetskrav til miljømålinger.

1. Anvendelse af andre analysemetoder kan forhåndsaftales med Slagelse Kommune. Ved valg af andre analysemetoder skal det dokumenteres, at den anden metode er mindst lige så følsom som den metode, der er anført i tabel 2 (D).
2. Slagelse Kommune kan, hvis der er begrundet mistanke, før at grænseværdier ikke overholdes, forlange at der udtages spildevandsprøver med henblik på analyse. Dette vil være for virksomhedens egen regning (D).
3. Ved overskridelse af de fastsatte grænseværdier i tabel 2, skal virksomheden informere Slagelse Kommune om overskridelsen straks efter virksomheden er blevet bekendt med overskridelsen. Virksomheden skal samtidig fremsende redegørelse for, hvordan virksomheden vil før at overskridelsen nedbringes til under grænseværdien (D).

### Støj

1. Virksomhedens samlede støjbelastning, angivet som det konstante, ækvivalente, korrigerede lydniveau dB(A), må ikke overstige de i tabel 3 fastsatte grænseværdier (I):

*Tabel 3*

|  |  |  |  |
| --- | --- | --- | --- |
| Tidsrum  Område | Mandag-fredag  kl. 7-18,  lørdag kl. 7-14 | Mandag-fredag  kl. 18-22,  lørdag kl. 14-22,  søn- og helligdage  kl. 7-22 | Alle dage kl. 22-07 |
| Områder for blandet bolig- og erhvervsbebyggelse | **55** | **45** | **40** |
| Boligområder for åben og lav bebyggelse | **45** | **40** | **35** |
| Reference-tidsrum\* | 8 timer | 1 time | ½ time |

Virksomhedens bidrag til støjbelastningen i omgivelserne må ikke overstige følgende værdier målt ved nabobeboelse eller deres opholdsarealer:

Maksimalværdien af støjniveauet må om natten ikke overstige 55 dB(A) i områder for blandet bolig- og erhvervsbebyggelse og 50 dB(A) for boligområder for åben og lav bebyggelse.

De i ovenstående tabel anførte grænseværdier skal overholdes inden for de nedenfor anførte tidsrum:

* For dagperioden kl. 07.00-18.00 skal grænseværdierne overholdes indenfor det mest støjbelastede tidsrum på 8 timer.
* For aftenperioden kl. 18.00-22.00 skal grænseværdierne overholdes indenfor den mest støjbelastede time.
* For natteperioden kl. 22.00-07.00 skal grænseværdierne overholdes indenfor den mest støjbelastede halve time.

Virksomheden skal på tilsynsmyndighedens forlangende, dog normalt højest 1 gang årligt dokumentere, at vilkår 38 overholdes.

Dokumentation for overholdelse af vilkår 38 skal ske i form af resultater af støjberegninger eller støjmålinger udført, når virksomheden er i fuld normal drift og i øvrigt efter tilsynsmyndighedens anvisninger.

Udføres dokumentation for overholdelse af vilkår 38 som beregninger, skal disse udføres efter den nordiske beregningsmetode for ekstern støj fra virksomheder, *Miljøstyrelsens vejledning nr. 5/1993 ”Beregning af ekstern støj fra virksomheder”* - eller nyere. Dokumentationen skal indeholde de oplysninger om beregningsforudsætningerne, som er nødvendige for tilsynsmyndighedens vurdering af rigtigheden af beregningsresultaterne. Specielt skal støjkilderne beskrives og deres kildestyrke angives.

Udføres dokumentationen som måling, skal dette ske ved måling af den støj virksomheden påfører omgivelserne. Målingerne skal udføres som beskrevet i *Miljøstyrelsens vejledning nr. 5/1984 ”Ekstern støj fra virksomheder”* - eller nyere.

Beregningerne eller målingerne skal gennemføres af et laboratorium, der er akkrediteret af DANAK til at udføre ”Miljømålinger - ekstern støj” eller godkendt af Miljøstyrelsen til af udføre ”Miljømålinger - ekstern støj”.

Rapport med dokumentation af målinger/beregninger for støjemissioner indsendes til Slagelse Kommune senest 1 måned efter, at disse er foretaget.

### Ændringer og udvidelser

Virksomheden må ikke udvides, ændres anlægsmæssigt eller driftsmæssigt på en måde, der indebærer forøget eller anden forurening, før udvidelsen eller ændringen er vurderet og eventuelt godkendt efter miljøbeskyttelseslovens § 33.

## Offentliggørelse og klagevejledning

### Offentliggørelse

Tilladelsen er annonceret på kommunes hjemmeside under aktuelle afgørelser og tilladelser, samt på Miljø- og Fødevareministeriets digitale portal Digital MiljøAdministration [www.DMA.mst.dk](http://www.DMA.mst.dk) indtil klagefristens ophør.

### Klagevejledning

Afgørelsen kan inden 4 uger skriftligt påklages til Miljø- og Fødevareklagenævnet jf. Miljøbeskyttelseslovens § 91 og § 93.

Klagefristens udløb er **den 13. november 2019.**

Vejledning om hvordan man logger på og anvender Klageportalen, findes også på disse hjemmesider.

Klagen skal fremsendes direkte til Miljø- og Fødevareklagenævnet via den digitale klageportal, der kan findes på Miljø- og Fødevareklagenævnets hjemmeside www.naevneneshus.dk/start-din-klage/miljoe-og-foedevareklagenaevnet/ eller [www.borger.dk](http://www.borger.dk).   
Ved klage skal der påregnes et gebyr, som i 2019 er på 900,00 DKK for privatpersoner og 1800,00 DKK for virksomheder.

Virksomheden vil blive underrettet, såfremt der inden klagefristens udløb indgives klager over afgørelsen.

### Betingelser mens en klage behandles

Virksomheden vil kunne udnytte miljøgodkendelsen i den tid, Miljø- og Fødevareklagenævnet behandler en eventuel klage, medmindre Nævnet bestemmer andet. Dette indebærer dog ingen begrænsningfor Miljø- og Fødevareklagenævnets adgang til at ændre eller ophæve miljøgodkendelsen.

### Søgsmål

Hvis afgørelsen ønskes prøvet afgørelsen ved domstolene, skal sagen være anlagt senest 6 måneder efter, at afgørelsen er meddelt. Fristen for at anlægge søgsmål udløber således **den 11. april 2020.**

## Miljøteknisk redegørelse og vurdering

### Indledning

Der er med denne godkendelse udelukkende vurderet de miljøtekniske forhold. Der er således ikke taget stilling til eventuel godkendelse efter anden lovgivning, f.eks. byggeloven, arbejdsmiljøloven eller beredskabsloven.

Holm’s Lastvognsophug blev sidst miljøgodkendt i 1991. Virksomheden har ikke udvidet sig siden og denne godkendelse følger derfor de ændringer der er forekommet i standard vilkår for listevirksomheder og miljøbeskyttelsesloven siden.

Virksomheden har en vaskeplads på ca. 1500 m3. Herfra føres vaskevand til fællesledning hos SK forsyning via 2 olieudskillere, på henholdsvis 1000 og 1500 L. Der er et sandfang med volumen på 1m3 tilknyttet begge olieudskillere.

Virksomheden modtager lastbiler til miljøbehandling og autoophug. Alle aktiviteter vil foregå i de eksisterende bygninger og arealer.

### Beliggenhed og planforhold

Virksomheden er beliggende på adressen Damsgårdsvej 2, Bildsø, 4200 Slagelse, matr. Nr. 6a Bildsø By, Kirke Stillinge.

Ejendommen er en landbrugsejendom, beliggende i et landsbyområde.

Det er Slagelse Kommunes vurdering, at beskrivelsen stemmer overens med de fremtidige aktiviteter på virksomheden.

### Luftforurening

Emissioner fra aktiviteter i forbindelse med autoophugning begrænses ved fastsættelse af krav til afkast og filtre. Endvidere vil der være emissioner fra udstødning fra virksomhedens maskiner samt køretøjer til/fra plads.

Det er Slagelse kommunes vurdering, at afstanden til nærmeste nabo samt vilkårene vil sikre, at den daglige drift af virksomheden ikke giver anledning til væsentlige luft- og lugtgener hos de omkringliggende virksomheder og naboer.

### 

### Affald

Virksomheden modtager og opbevarer affaldsfraktioner med henblik på gensalg, samt opbevarer affaldsfraktioner fra virksomhedens drift, som bortskaffes som affald. Affaldsfraktioner er listet i tabel 4:

*Tabel 4*

|  |  |
| --- | --- |
| **Affaldsart** | **Forventet max. oplag** |
| Blyakkumulatorer | 1500 kg |
| Bremsevæske og koblingsvæske | 5 L |
| Dieselolie | 1200 L |
| Dæk | 200 stk. |
| Elektronisk udstyr (audio- og videoudstyr, navigationsudstyr og mobiltelefoner) | 50 stk. |
| Frostsikringsvæske (kølervæske) | 800 L |
| Glasruder | 0 |
| Kviksølvkontakter | 0 |
| Kølemidler i airconditionanlæg samt køle- og fryseanlæg (CFC, HCFC og HFC) | 0 |
| Kølemidler i airconditionanlæg samt køle- og fryseanlæg (andre halogenerede opløsningsmidler og opløsningsmiddelblandinger) | 0 |
| Motorbenzin | 0 |
| Ni-Cd akkumulatorer (herunder apparater med akkumulatorer) | 0 |
| Olie (hydraulikolie) | 200 L |
| Olie (motor-, gear- og smøreolie) | 1200 L |
| Oliefiltre | 200 kg |
| Plastkofangere og spoilere | 0 |
| Sprinklervæske | 50 L |

### Beskyttelse af jord, grundvand og overfladevand

Modtagelsen af lastvogne, som kan indeholde og lække mindre olie- og kemikalierester, foregår på forpladsen med befæstet areal og afløb til olieudskiller.

Krav til opbevaring og placering af farligt affald, og krav til håndtering af spild på virksomheden, er med til at sikre beskyttelse af plads mod utilsigtet spild.

Miljøbehandling og demontering af olieholdige dele fra biler vil foregå i den allerede etablerede bygning/hal, som med tæt belægning og uden afløb er egnet til formålet.   
De ikke-miljøbehandlede biler oplagres på aflæsningspladsen med tæt belægning og placeres også her efter miljøbehandling.

Oplagspladsen er beliggende i område med drikkevandsinteresser, og den vurderes ikke at udgøre en risiko for disse, da oplagspladsen er befæstet og med løbende kontrol af belægninger.

Slagelse Kommune vurderer, at med overholdelse af miljøgodkendelsens vilkår, vil virksomhedens aktiviteter kunne ske uden fare for jord og grundvand.

### Spildevand

Sanitært spildevand genereres alene i eksisterende kontorbygning. Spildevandet ledes via fællesledningen i Damsgårdsvej til det kommunale renseanlæg. Overfladevand fra tag og de befæstede arealer ledes til offentlig spildevandsledning.

I alt afvandes fra befæstet areal på godt 1500 m2. Afledt vand fra pladsen består af nedbør, samt hvad der skylles med fra det opbevarede skrot.

Virksomheden har oplyst følgende om olieudskiller og sandfang:

**Olieudskiller:**Der findes 2 olieudskiller på den befæstede plads. De er begge udstyret med koalescensfiltre. Den ene har en volume på 1000 L, og den anden en volume på 1500 L.

**Sandfang:**Virksomheden har 2 sandfang tilknyttet olieudskillerne, som begge har en størrelse på 1m3.

### Støj

I forbindelse med virksomhedens daglige drift vil være en række aktiviteter på virksomheden, som kan give anledning til støj. Aktiviteter vil primært foregå i tidsrummet 07.00-17.00.

Holm’s Lastvognsophug har ikke fået foretaget en støjberegning til at dokumentere, at støjgrænserne overholdes. Sammenligning med beregninger fra lignende typer virksomhed viser, at virksomheden må forventes at kunne overholde fastsatte grænseværdier. Slagelse Kommune har stillet vilkår om, at virksomheden skal kunne dokumentere, at grænseværdierne er overholdt.

Der er ikke stillet vilkår vedr. lavfrekvent støj, infralyd og vibrationer. Dokumentationskrav er indbygget i miljøgodkendelsen, såfremt at Slagelse Kommune finder, at der er væsentlige gener fra virksomheden. Umiddelbart vurderes det, at virksomhed ikke har vibrationskilder eller andre kilder der kan give anledning til overskridelse af vejledende grænseværdier fastsat i ”orientering fra Miljøstyrelsen nr. 9/1997 om lavfrekvent støj, infralyd og vibrationer i eksternt miljø”

Slagelse Kommune vurderer, at de opstillede vilkår og fastsatte grænseværdier vil sikre, at virksomheden ikke vil give anledning til væsentlige støj- og vibrationsgener hos nabovirksomheder og omkringboende.

### Driftsforstyrrelser og uheld

Der er i vilkår 21 - 26 stillet krav til håndtering spild på virksomheden, samt at personalet skal vide, hvordan de forholder sig ved driftsforstyrrelser og uheld i form af en driftsinstruks i vilkår 8. Ved at stille krav til modtagekontrol, samt hastighed hvormed, at affald placeres på korrekt oplagsplads, minimeres risiko for uheld ved ukorrekt placering.

### Ophør

Virksomheden skal fremsende handleplan for, hvorledes området forlades ved ophør af virksomhed, således at området efterlades i tilfredsstillende tilstand.

Slagelse Kommune vurderer, at udarbejdelse af handleplan og udførelse heraf vil sikre, at området vil kunne efterlades i tilfredsstillende tilstand ved virksomhedens ophør.

### Ikke anvendte standardvilkår

Den 7. december 2016 er en ny godkendelsesbekendtgørelse (Bek. Nr. 1517) trådt i kraft, hvilket betyder, at en række godkendelsespligtige virksomheder (herunder K209) er overført til et nyt, forenklet godkendelsessystem, hvor kravene til oplysninger i ansøgningsfasen sænkes i forhold til tidligere. Herudover er der for K209 udarbejdet en række standardvilkår. Standardvilkårene er baseret på den bedste tilgængelige teknik for branchen.

Slagelse kommune har anvendt disse standardvilkår i miljøgodkendelsen tilpasset virksomhedens forhold samt supplerende vilkår for bl.a. støj og spildevand.

Følgende standard vilkår er ikke anvendt i miljøgodkendelsen:

1. Ikke-miljøbehandlede køretøjer må kun opbevares i ét lag eller i et dertil indrettet reolsystem, hvor der kun er ét lag køretøjer på hver reol. Ved »ikke-miljøbehandlede« forstås udtjente og skadede køretøjer – Lastbilerne opbevares ikke i lag på virksomheden.
2. Flatning af karosserier skal enten foregå i lukket container med opsamling af spild eller på et areal med tæt belægning med kontrolleret afledning af regnvand. Såfremt flatning foregår indendørs, kan dette ske på et areal med tæt belægning uden afløb – Der foretages ikke flatning på virksomheden.
3. Afkast fra udsugningsanlæg ved arbejdspladser, hvor der håndteres asbestholdige dele, skal være forsynet med absolutfilter dimensioneret med en udskilningsgrad på mindst 99,97 % for partikler på 0,3 µm. Afkast skal være opadrettede og føres mindst 1 meter over tagryg på det tag, hvor afkastet er placeret (S). – Der arbejdes ikke med asbestholdige dele på virksomheden.
4. Spild og øvrigt affald fra flatning af karosserier skal uanset vilkår 19 opsamles, så snart aktiviteten er afsluttet. – Der udføres ikke flatning på virksomheden.
5. [Kun hvis der anvendes absolutfiltre, indsættes dette vilkår: Absolutfiltre skal kontrolleres for lækage senest 10 dage efter ibrugtagning, og efter at filteret har været afmonteret eller på anden måde justeret eller repareret, dog mindst 1 gang om året. Lækagetesten skal udføres med en totallækagetest efter afsnit B. 6.4 i ISO 14644-3 med et acceptkriterium på 0,05 %, samt Miljøstyrelsens anbefalede tilføjelser og præciseringer til metoden, som er angivet i 5. supplement til Luftvejledningen. Filtre, som ikke overholder acceptkriteriet, skal udskiftes senest 2 uger efter, at lækagetesten er udført.] (S). Der anvendes ikke absolutfiltre på virksomheden.

## Samlet vurdering

Det er Slagelse Kommunes vurdering, at det med godkendelsens standardvilkår og de øvrige stillede vilkår, sikres at virksomheden kan indrettes og drives uden væsentlige gener for omgivelserne.

## Referencer

* Bekendtgørelse nr. 1312 af 19/12/2012 om håndtering af affald i form af motordrevne køretøjer og affaldsfraktioner herfra (Bilskrotbekendtgørelsen)
* Lovbekendtgørelse nr. 1121 af 03-09-2018 (Miljøbeskyttelsesloven)
* Bekendtgørelse nr. 1317 af 20-11-2018 om godkendelse af listevirksomhed (Godkendelsesbekendtgørelsen)
* Bekendtgørelse nr. 1474 af 12-12-2017 om standardvilkår i godkendelse af listevirksomhed.

Bilag 1.

Oversigtskort



1 Vask & demontering

2. Opbevaring af diverse dele

3. Værksted

4. Lager

5. Lager

6. Privat garage

7. Lager

8. Førerhuse

9. Chassisrammer & aksler

10. Opbevaring af diverse dele

11. Hele biler til salg

12. Ind- & udkørsel

13. Afkast udsugning

14. Skorsten oliefyr

